Mukulių tuopa
55°43′38″š. pl. 26°05′49″r. ilg.﻿ / ﻿55.72715°š. pl. 26.09705°r. ilg.﻿ / 55.72715; 26.09705 Mukulių tuopa – išskirtinė, 5,65 m kamieno apimties tuopa, auganti Zarasų rajone, Mukulių kaime (Zarasų sen.), buvusio Mukulių dvaro sodybos parke. Medis informaciniu ženklu nepažymėtas, auga supamas apleisto parko medžių ir krūmų. Surandamas apie 50 m nuo kelio  5305  Zarasai–Mukuliai–Vencavai–Antalieptė  paėjus šlapiu mišku, 100 m nuo kaimo riboženklio, stovinčio Štadvilių pusėje. Teritorija priklauso Zarasų miškų urėdijos Zarasų girininkijai (572 kv., 11 skl.). LR Aplinkos ministro 2016 m. vasario 8 d. įsakymu Nr. D1-88 Mukulių tuopa paskelbta valstybės saugomu botaniniu gamtos paveldo objektu.